b'\n_START_ARTICLE_\nTelekomunikacije\n_START_PARAGRAPH_\nTelekomunikacije so podro\xc4\x8dje elektrotehnike in znanstvena veda, ki obravnava prenos informacij na daljavo. Telekomunikacijska zveza omogo\xc4\x8da izmenjavo in posredovanje informacijskih vsebin. V o\xc5\xbejem pomenu je telekomunikacija izmenjava podatkov oz. informaciji z uporabo elektrotehnike, elektronike ali pa druge sodobne tehnologije. Naloga telekomunikacij je prenesti signal najbolj\xc5\xa1e kakovosti, z najmanj\xc5\xa1o porabo mo\xc4\x8di in pasovne \xc5\xa1irine, s pomo\xc4\x8djo najenostavnej\xc5\xa1e strojne opreme._NEWLINE_Mednarodna telekomunikacijska zveza (ITU) je telekomunikacije definirala kot vsak prenos, oddajanje ali sprejemanje znakov, signalov, besedil, slik in zvokov ali informacij kakr\xc5\xa1ne koli vrste po \xc5\xbei\xc4\x8dnih, radijskih, opti\xc4\x8dnih ali drugih elektromagnetnih sistemih._NEWLINE_Komunikacijska zveza se vrednoti po dometu, ki je podan v dol\xc5\xbeinskih enotah, in zmogljivosti, ki je podana v koli\xc4\x8dini prenesenih informacij v \xc4\x8dasovni enoti. V primeru, da gre za digitalni prenos informacij se zmogljivost zveze poda kot \xc5\xa1tevilo bitov prenesenih v enoti \xc4\x8dasa [bit/s]._NEWLINE_Informacije se tako lahko prena\xc5\xa1ajo preko dolgih razdalj in celotnega sveta. Sprva je prenos informacij potekal s pomo\xc4\x8djo vizualnih signalizacij ko so svetilnik, dimni signali, ritmi\xc4\x8dnim bobnenjem ipd. Z napredovanjem tehnologije so se telekomunikaciji pridru\xc5\xbeile \xc5\xa1e telegrafija, telefonija, radio, televizija, opti\xc4\x8dna vlakna, opti\xc4\x8dne komunikacije, ra\xc4\x8dunalni\xc5\xa1ka omre\xc5\xbeja in internet._NEWLINE_Danes so telekomunikacije sestavni del informacijsko-komunikacijskih tehnologij.\n_START_SECTION_\nZgodnje telekomunikacije\n_START_PARAGRAPH_\nV srednjem veku so bile kot sredstvo za posredovanje signala obi\xc4\x8dajno uporabljajene verige svetilnikov, ki so bile name\xc5\xa1\xc4\x8dene na vrhovih gri\xc4\x8dev. Vendar so verige svetilnikov imele pomankljivost, lahko so prena\xc5\xa1ale eno samo informacijo, zato si je bilo potrebno pomen sporo\xc4\x8dila, kot je "sovra\xc5\xbenik je bilo opa\xc5\xbeen", dogovoriti vnaprej._NEWLINE_Leta 1792 je Claude Chappe, francoski in\xc5\xbeenir, zgradil prvi pritrjen sistem vizualne telegrafije med krajema Lille in Pariz. Vendar je sistem signalnih naprav (semaforjev) otrpel potrebo po usposobljenih izvajalcih in stro\xc5\xa1kih grajenja stolpov vsakih 10-30 kilometrov (6-20 milj). Zaradi konkurence in nastanka elektri\xc4\x8dnega telegrafa, je bila zadnja signalna naprava opu\xc5\xa1\xc4\x8dena leta 1880._NEWLINE_Prvi preboj v sodobni telekomunikaciji je pri\xc5\xa1el v letu 1830, z \xc5\xbeeljo naj v celoti razvijejo telegraf. Uporaba teh elektri\xc4\x8dnih komunikacijskih sredstev se je v 19. stoletju eksplozivno za\xc4\x8dela \xc5\xa1iriti na vseh kontinentih sveta in tako povezala celine s pomo\xc4\x8djo kablov na dnu oceanov. Prva dva priljubljena sistema elektri\xc4\x8dne telekomunikacije sta bila: telegraf in telefon, ki pa sta za uporabo zahtevala namestitev prevodnih kovinskih \xc5\xbeic._NEWLINE_Rrevolucija v brez\xc5\xbei\xc4\x8dni telekomunikacij se je za\xc4\x8dela v prvem desetletju 20. stoletja, ko je Guglielmo Marconi, leta 1909, pridobil Nobelovo nagrado za fiziko za svoj pionirski razvoj brez\xc5\xbei\xc4\x8dne radijske komunikacije. Drugi izstopajo\xc4\x8di pionirski izumitelji in razvijalci na podro\xc4\x8dju elektri\xc4\x8dnih in elektronskih telekomunikacij so: Charles Wheatstone in Samuel Morse (telegraf), Alexander Graham Bell (telefon), Nikola Tesla, Edwin Armstrong, in Lee de Forest (radio), kot tudi John Logie Baird in Philo Farnsworth (televizija).\n_START_SECTION_\nAnalogna ali digitalna komunikacija?\n_START_PARAGRAPH_\nKomunikacijski signali so lahko analogni ali digitalni. Obstajajo analogni in digitalni komunikacijski sistemi. Pro analognem signalu, se signal nenehno spreminja glede na informacije. Pri digitalnem signalu, se informacija kodira kot niz diskretnih vrednosti (npr. niz enic in ni\xc4\x8del). Med \xc5\xa1irjenjem in sprejemanjem, se podatki iz analognih signalov neizogibno poslab\xc5\xa1ajo zaradi ne\xc5\xbeelenega fizi\xc4\x8dnega hrupa.\n_START_SECTION_\nDru\xc5\xbeba in telekomunikacije\n_START_PARAGRAPH_\nTelekomunikacije imajo pomembno vlogo v svetovnem gospodarstvu, pri \xc4\x8demer je bil prihodek svetovne telekomunikacijske industrije leta 2008 ocenjen v vi\xc5\xa1ini  3.850.000.000.000$. Storitveni prihodki svetovne telekomunikacijske industrije so bili v letu 2008 ocenjeni v vi\xc5\xa1ino 1.700.000.000.000 $  in se pri\xc4\x8dakuje, da se bodo do leta 2013 dosegel 2.700.000.000.000 $.'